
Par apropriācijas pārdali neatliekamu un nozīmīgu pasākumu īstenošanai labklājības nozarē
· 1. Atbalstīt apropriācijas pārdali starp pasākumiem un budžeta izdevumu kodiem atbilstoši ekonomiskajām kategorijām 2026. gadā Labklājības ministrijas pamatbudžeta apakšprogrammas 05.01.00 "Sociālās rehabilitācijas valsts programmas" ietvaros, tai skaitā: 
· 1.1. samazinot izdevumus subsīdijām un dotācijām 129 748 euro apmērā 2026.–2028. gada prioritārā pasākuma "Sociālās rehabilitācijas pakalpojumu nodrošināšana" apakšpasākuma "Valsts finansēto sociālo pakalpojumu personas dzīves vietā un sociālās rehabilitācijas pakalpojumu apjoma nodrošināšana 2025. gada līmenī" īstenošanai un palielinot izdevumus 129 748 euro apmērā sociālās aprūpes pakalpojumu nodrošināšanai dienas centros personām ar garīga rakstura traucējumiem;
· 1.2. samazinot izdevumus pārējiem valsts budžeta uzturēšanas izdevumu transfertiem pašvaldībām 1 003 456 euro apmērā 2025.–2027. gada prioritārā pasākuma "Personu ar invaliditāti asistentu un pavadoņu atlīdzības apmēra paaugstināšana" īstenošanai un palielinot izdevumus 1 003 456 euro apmērā, tai skaitā sociālās rehabilitācijas pakalpojumu nodrošināšanai vardarbībā cietušām pilngadīgām personām (432 788 euro) un valsts līdzfinansējuma nodrošināšanai pašvaldībām par aprūpes mājās pakalpojumu bērniem ar invaliditāti, kuriem ir izsniegts Veselības un darbspēju ekspertīzes ārstu valsts komisijas atzinums par īpašas kopšanas nepieciešamību (570 668 euro);
· 1.3. samazinot izdevumus pārējiem valsts budžeta uzturēšanas izdevumu transfertiem pašvaldībām 3 155 890 euro apmērā 2025.–2027. gada prioritārā pasākuma "Personu ar invaliditāti asistentu un pavadoņu atlīdzības apmēra paaugstināšana" īstenošanai un palielinot izdevumus subsīdijām un dotācijām 3 155 890 euro apmērā, tai skaitā sociālās aprūpes pakalpojumu nodrošināšanai dienas centros personām ar garīga rakstura traucējumiem (102 820 euro) un tehnisko palīglīdzekļu nodrošināšanai (3 053 070 euro).
· 2. Atbalstīt apropriācijas pārdali 2026. gadā starp Labklājības ministrijas pamatbudžeta programmām, apakšprogrammām un budžeta izdevumu kodiem atbilstoši ekonomiskajām kategorijām:
· 2.1. samazinot apakšprogrammā 05.01.00 "Sociālās rehabilitācijas valsts programmas" dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem pašvaldībām 336 870 euro apmērā 2025.–2027. gada prioritārā pasākuma "Personu ar invaliditāti asistentu un pavadoņu atlīdzības apmēra paaugstināšana" īstenošanai un attiecīgi palielinot:
· 2.1.1. apakšprogrammā 05.03.00 "Aprūpe valsts sociālās aprūpes institūcijās" dotāciju no vispārējiem ieņēmumiem un izdevumus precēm un pakalpojumiem 266 460 euro apmērā valsts sociālās aprūpes centru sniegtā pakalpojuma kvalitātes uzlabošanai;
· 2.1.2. apakšprogrammā 97.02.00 "Nozares centralizēto funkciju izpilde" dotāciju no vispārējiem ieņēmumiem un izdevumus valsts budžeta kapitālo izdevumu transfertiem no valsts pamatbudžeta uz valsts speciālo budžetu 70 410 euro apmērā Valsts sociālās apdrošināšanas aģentūras Sociālās apdrošināšanas informācijas sistēmas (SAIS) pielāgošanai saistībā ar normatīvo aktu izmaiņu ieviešanu. Vienlaikus Labklājības ministrijas speciālā budžeta apakšprogrammā 04.05.00 "Valsts sociālās apdrošināšanas aģentūras speciālais budžets" palielināt ieņēmumus no valsts speciālajā budžetā saņemtajiem transfertiem no valsts pamatbudžeta un izdevumus pamatkapitāla veidošanai 70 410 euro apmērā;
· 2.2. samazinot apakšprogrammā 05.01.00 "Sociālās rehabilitācijas valsts programmas" dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem pašvaldībām 1 369 296 euro apmērā, tai skaitā 2024.–2026. gada prioritārā pasākuma "Personu ar invaliditāti asistentu un pavadoņu atlīdzības apmēra paaugstināšana" īstenošanai 1 193 721 euro apmērā un 2026.–2028. gada prioritārā pasākuma "Sociālās rehabilitācijas pakalpojumu nodrošināšana" apakšpasākuma "Valsts finansēto sociālo pakalpojumu personas dzīves vietā un sociālās rehabilitācijas pakalpojumu apjoma nodrošināšana 2025. gada līmenī" īstenošanai 175 575 euro apmērā, un apakšprogrammā 05.03.00 "Aprūpe valsts sociālās aprūpes institūcijās" palielinot dotāciju no vispārējiem ieņēmumiem un izdevumus precēm un pakalpojumiem 1 369 296 euro apmērā valsts sociālās aprūpes centru sniegtā pakalpojuma kvalitātes uzlabošanai;
· 2.3. samazinot apakšprogrammā 22.03.00 "Valsts atbalsts ārpusģimenes aprūpei" dotāciju no vispārējiem ieņēmumiem 1 551 222 euro apmērā, izdevumus precēm un pakalpojumiem 152 620 euro apmērā, izdevumus subsīdijām un dotācijām 708 118 euro apmērā un izdevumus pārējiem valsts budžeta uzturēšanas izdevumu transfertiem pašvaldībām 690 484 euro apmērā 2026.–2028. gada prioritārā pasākuma "Materiālā atbalsta pilnveidošana ārpusģimenes aprūpē esošiem bērniem" apakšpasākuma "Nodrošināti un pilnveidoti ārpusģimenes aprūpes atbalsta pasākumi" īstenošanai un attiecīgi palielinot:
· 2.3.1. apakšprogrammā 05.03.00 "Aprūpe valsts sociālās aprūpes institūcijās" dotāciju no vispārējiem ieņēmumiem 1 314 244 euro apmērā, izdevumus precēm un pakalpojumiem 149 244 euro apmērā un izdevumus pamatkapitāla veidošanai 1 165 000 euro apmērā valsts sociālās aprūpes centru sniegtā pakalpojuma kvalitātes uzlabošanai;
· 2.3.2. apakšprogrammā 22.01.00 "Bērnu aizsardzības centra darbības nodrošināšana" dotāciju no vispārējiem ieņēmumiem un izdevumus pamatkapitāla veidošanai 236 978 euro apmērā starpinstitucionālās sadarbības programmas "Bērna māja" nodrošināšanai Kurzemes reģionā, Liepājā.
· 3. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. un 2. punktam.
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. un 2. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

